Lugmagbasis Hoedspruit (ICAO: FAHS) is 'n militêre lugmagbasis van die Suid-Afrikaanse Lugmag geleë langsaan die Krugerwildtuin. Teen die einde van die 1990's is 'n onbenutte deel van die basis omskep in 'n burgerlike lughawe, genaamd Eastgate-lughawe. Dit het ook as 'n moontlike noodlandingsplek vir die Amerikaanse ruimtependeltuig gedien. 19 Eskader, SALM - helikopter-eskader 101 Eskader - Ligte vervoer (reserwemag) 514 Eskader, SALM - Sekerheidsdienste 7 Lugonderhoudseenheid - Onderhoudsondersteuning Laeveld Lugruimtebeheersektor- Lugruimtebeheer Lugmag Bevel-en-beheerskool (opleiding) Die basis is op 1 Julie 1978 geopen as LMB Hoedspruit, Dit is van die begin af ontwerp as 'n hoogs-beskermde oorlogsbasis. As sodanig, het dit gepantserde en ondergrondse loodse, met bedekte vegvliegtuie op bystand naby aan die aanloopbane geplaas vir onmiddellike opstyging en reaksie. Die basis wemel van wild, omring deur die 25 km² Lugmagbasis Hoedspruit Wildreservaat. Om die aanloopbaan skoon van diere te hou was 'n reuse probleem. Dus het die basis drie jagluiperds ingevoer om die vliegveld te patroleer, met die resultaat dat diere se lastigheid op die aanloopbaan met 90% afgeneem het.